หุ้นเช้า 24 ก.ค. ปิดบวก 6.99 จุด
ดัชนีปิดที่ 1,192.10 จุด เพิ่มขึ้น 6.99 จุด หรือ 0.59 % มูลค่าการซื้อขาย 12,217.49 ล้านบาท
24 ก.ค. 2555

ดัชนีปิดที่ 1,192.10 จุด เพิ่มขึ้น 6.99 จุด หรือ 0.59 % มูลค่าการซื้อขาย 12,217.49 ล้านบาท 
หลังเปิดตลาดช่วงเช้าดัชนีอ่อนตัวระยแรก แต่หลังจากนั้นมีการฟื้นตัวและเคล่อนไหวอยู่ในแดนบวกตลอดเวลา จนเกือบปิดตลาดที่จุดสูงสุด 
บล.ดีบีเอส วิคเคอร์ส (ประเทศไทย) ระบุว่า วันนี้ตลาดหุ้นยังอยู่กับปัจจัยลบรอบด้าน  ตั้งแต่สัญญาน้ำมันดิบ และโภคภัณฑ์ต่างๆ ร่วงลงแรงเพราะวิตกกับสถานการณ์เศรษฐกิจและการคลังของสเปน อัตราผลตอบแทนพันธบัตรอายุ 10 ปีพุ่งขึ้นสู่ระดับสูงสุดเป็นประวัติการณ์ที่ 7.565% สะท้อนความกังวลว่าสเปนอาจต้องขอรับความช่วยเหลือเต็มรูปแบบ คือ ทั้งภาคธนาคารและประเทศ นอกจากนั้นยังมีความเสี่ยงว่ากรีซอาจถูกบีบออกจากยูโรโซน โดยกลุ่มทรอยก้าจะมีข้อสรุปเกี่ยวกับฐานะการคลังของกรีซภายในสัปดาห์นี้ ทาง
ด้านมูดีส์ฯ ได้ปรับลดแนวโน้มเครดิตของเยอรมนี, เนเธอร์แลนด์ และลักเซมเบิร์กเป็นเชิงลบ (เดิมมีเสถียรภาพ) เพราะมองว่าประเทศเหล่านี้มีภาระต้องให้ความช่วยเหลือประเทศอื่นในยูโรโซน 
อย่างไรก็ตาม หากไม่มีข่าวลบใหม่ที่มีนัยสำคัญเข้ามาเพิ่ม ตลาดมีโอกาสรีบาวด์ตามมาหลังร่วงแรง โดยระยะทางของการเด้งขึ้นกับสถานการณ์และข่าวใหม่เป็นหลัก กลยุทธ์การลงซื้อจังหวะอ่อนตัว โดยทางเทคนิคมีแนวเด้งที่ 1180 และแนวต้าน 1195-1200 หุ้นที่น่า
สนใจเลือกซื้อเป็นกลุ่มที่อิงกับอุปสงค์ในประเทศที่มีอัตราการเติบโตของกำไรสูง เพราะจะถูกกระทบจากความเสี่ยงภายนอกจำกัด เช่น ธนาคารพาณิชย์ (BBL, KBANK, SCB), พาณิชย์ (CPALL, GLOBAL), สื่อ&amp;บันเทิง (MAJOR), สื่อสาร (ADVANC,DTAC, INTUCH) อสังหาริมทรัพย์ (AMATA, HEMRAJ, AP), ชิ้นส่วนยานยนต์ (SAT, STANLY) 
หลักทรัพย์ที่มีมูลค่าการซื้อขายสูงสุด 5 อันดับ ได้แก่
DTAC      มูลค่าการซื้อขาย  789 ล้านบาท ปิดที่ 82.50 บาท เพิ่มขึ้น  2.75 บาท (+3.45 %)  
PTT          มูลค่าการซื้อขาย  631ล้านบาท ปิดที่ 325.00 บาท ลดลง 1.00 บาท (-0.31%)   
CPF         มูลค่าการซื้อขาย  573 ล้านบาท ปิดที่ 33.50 บาท ราคาไม่เปลี่ยนแปลง 
KBANK    มูลค่าการซื้อขาย  558 ล้านบาท ปิดที่ 163.00 บาท เพิ่มขึ้น 3.00 บาท (+1.88%)   
PTTEP      มูลค่าการซื้อขาย  544 ล้านบาท ปิดที่ 155.50 บาท ลดลง 2.00 บาท (-1.27%)